कांस्टेबल से एचसी के लिए लिखित परीक्षा हुई
बीकानेर | बीकानेररेंज के तीन जिलों में कांस्टेबल से हेड कांस्टेबल के लिए विभागीय पदोन्नति परीक्षा ली गई है। बीकानेर रेंज के चारों जिलों में हेड कांस्टेबल के 42 पदों पर विभागीय पदोन्नति की जाएगी। इनमें से बीकानेर में 19, श्रीगंगानगर में 14, चूरू में आठ और हनुमानगढ़ में एक पद है। बीकानेर के 165, श्रीगंगानगर के 140 चूरू के 80 कांस्टेबल को परीक्षा देने की अनुमति दी गई। बीकानेर, श्रीगंगानगर और चूरू जिलों में लिखित परीक्षा आयोजित की गई। इसमें पास होने वाले अभ्यर्थियों को आउटडोर परीक्षा के लिए बुलाया जाएगा। हनुमानगढ़ में एक ही पद पर पदोन्नति होनी है। जिसकी प्रक्रिया बाद में होगी।
hin_Deva hin_Deva